钦定古今图书集成/明伦汇编/闺媛典/第124卷 > 刘智才妻闵氏
## 钦定古今图书集成/明伦汇编/闺媛典/第124卷 > 刘智才妻闵氏

按《全辽志》：闵氏，六安州人，刘智才妻。智才任天宁翼
万户，岁己亥，智才疾笃，谓闵曰：“吾殆不起，汝年少，慎
择所从。”闵泣，以死自誓。智才卒，氏年二十八，无子，抚
妾子如己出。洪武四年，以夫家属军籍，渡海戍金州。
氏从颠危苦节以礼自防，佣纴以供衣食。守臣上其
事旌表。